Queen Mary Land

Queen Mary Land er den sektoren av det antarktiske kontinent som ligger mellom Cape Filchner ved 91°54'Ø og Cape Hordern ved 100°28'Ø. Queen Mary Land grenser mot Wilkes Land i øst og Wilhelm II Land i vest og ligger i Australias kravområde i Antarktis, Australian Antarctic Territory.

Kysten av Queen Mary Land, Queen Mary Coast, ble oppdaget i februar 1912 av den australasiatiske antarktisekspedisjonen 1911–14 under ledelse av  Douglas Mawson som oppkalte den etter Mary av Teck, dronningen til Georg V av Storbritannia.

 Kilder 

Kategori:Landområder i Antarktis
Kategori:Artikler i Antarktis-prosjektet
Kategori:Australian Antarctic Territory